Epoch (Chronologie)

Ënner Epoch versteet een an der Chronologie den Ausgangspunkt vun enger Ära (Joreszielung). An der Reegel ass dat en eenzelen Dag, deen en historescht oder e fiktiivt Ereegnes zeréckspigelt, z. B. den Ufank vun enger Regentschaft, d'Grënnung vun enger Stad oder d'Erschafung vun der Welt.

Déi eenzel Kalennersystemer ginn op ënnerschiddlech Aart a Weis mat Date vu virun hirer Epoch ëm: Kalenneren, déi zanter der ugehollener Erschafung vun der Welt gerechent hunn, waren net proleptesch, dat heescht, si hu keng Date virun där Epoch kannt. Am Gregorianesche Kalenner gëtt op d'Date vum proleptesche Julianesche Kalenner zeréckgegraff: Virun dem 1. Januar 1 n. Chr. läit do den 31. Dezember 1 v. Chr.. (Zum feelende „Joer Null“ kuck: Epochespronk.)

 E puer Epochen an der chronologescher Reiefolleg 
 Epoch(Date v. Chr.) Ära Kalenner Ereegnes 1. September 5508  Byzantinesch Ära  Julianesche Kalenner  Erschafe vun der Welt 6. Oktober 3761  Jiddesch Ära  Jiddesche Kalenner  Erschafe vun der Welt 1. Juli 776  Olympesch Ära  Griichesche Kalenner  1. Olympesch Spiller 21. Abrëll 753  Varronesch Ära  Réimesche Kalenner  Grënnung vun der Stad Roum 312  Seleukidesch Ära  Syresche resp. babylonesche Kalenner  Eruewerung vu Babylon duerch de Seleukos I. Epoch(Daten n. Chr.) Ära Kalenner Ereegnes 1. Januar 1  Chrëschtlech Ära  Julianesche KalennerGregorianesche Kalenner  Gebuert Christi 29. August 284  Diokletianesch Ära  Julianesche Kalenner  Diokletian gëtt Keeser 15. Juli 622  Islamesch Ära (astronomesch)  Islamesche Kalenner  Hidschra 16. Juli 622  Islamesch Ära (biergerlech)  Islamesche Kalenner  Hidschra 22. September 1792  Franséisch Ära  Franséische Revolutiounskalenner  Ausruffe vun der Republik 17. November 1858  Ära vum M.J.T.  Modifizéierte julianeschen Dag    1. Januar 1912  Chuch'e-Ära  Gregorianesche Kalenner  Gebuertsjoer vum Kim Il-sung 28. Oktober 1922  Faschistesch Ära  Gregorianesche Kalenner  Marsch op Roum 1. Januar 1970  UNIX EPOCH  Unixzeit  Ufank vun der Unix Zäitzielung (00:00:00 UTC)

Bemierkung: E Kalenner ka mat ënnerschiddlechen Epoche benotzt ginn. Sou gëllt z. B. an Nordkorea eng aner Ära wéi an deenen anere Staaten déi de gregorianesche Kalenner benotzen. Ëmgekéiert kann eng Epoch an d'Ära déi dozou gehéiert och vu verschiddene Kalennere benotzt ginn.

Kategorie:Chronologie